जाँगरिलोलाई जहीं तहीं, अल्छीलाई कहीं न कहीं भन्ने भनाइ झापा बुधबारे– ६ की मेनका नेपालले चरितार्थ पारेकी छन्। उनले घरको छतमै च्याउ खेती गरेर मासिक रु.१२ हजार आम्दानी गरिरहेकी छन्। छतमै च्याउ रोपेर चार जनाको परिवारको राम्रै गुजारा भएको मेनकाको भनाइ छ। सिजनमा दैनिक १५ देखि २० केजी च्याउ उनको घरबाटै बिक्छ। बाँकी रह्यो भने चारआली र बिर्तामोड बजार पुर्‍याउँछिन्। “वर्षमा दुई लाख रुपैयाँसम्मको च्याउ बेच्छौं' मेनका भन्छिन्, “घरमै बसी–बसी यहाँभन्दा कति खोज्नु?”
